Теодор Ушев се срещна с Фандъкова за подземието на... - Столица.bg
Графичният дизайнер и аниматор Теодор Ушев ще сподели идеи за преобразяването на подземието на бившия мавзолей в столицата. Вече се подготвя задание за архитектурен конкурс за превръщането на пространството в галерия. Номинираният със "Сляпата Вайша", през 2017 г., за "Оскар" Ушев се срещна с кмета Йорданка Фандъкова, след като посети мястото, предаде БНР.
Още през ноември 2018 г. столичният кмет и главният архитект Здравко Здравков направиха поредно посещение в подземието заедно с творци и артисти в търсене на идеи. Кметът обяви, че трансформацията на мястото ще стане след международен архитектурен конкурс, а на идеи ще разчитат и от победителите в Национален конкурс „С усилия към звездите“ на фондация "Културни перспективи“.
Теодор Ушев представи миналата година първата си инсталация за България – "Като в тъмно огледало", която бе в Софийската градска художествена галерия (СГХГ). По решение на СОС, Столична община запази подземния комплекс в Градската градина. Предвижда се мястото да се превърне в галерия за съвременно изкуство – филиал на СГХГ.
подземно пространство